section_heading: Povijest
paragraph_text: Slobodno zidarstvo u Hrvatskoj svoj nastanak i prvi procvat doživljava u vrijeme Draškovićeve opservancije, izvornog i samostalnog sustava koji je nastao u drugoj polovici 18. stoljeća. Pojedini su članovi različitih loža već tada imali više stupnjeve. Tako je grof Ivan Drašković, veliki majstor prve velike lože u Hrvatskoj, imao šesti stupanj, a možda čak i sedmi stupanj. Član lože "Zur wahren Eintracht" u Beču i gubernator Galicije, grof Josip Brigido, imao je 1782. godine najviši škotski stupanj. Njegov brat, ljubljanski nadbiskup Ivan Michael pl. Brigido bio je član Lože "Velikodušnost" u Budimu, u kojoj je radio i zagrebački biskup Maksimilijan Vrhovac, pa su obojica bili nosioci najviših škotskih stupnjeva. Grof Stjepan Niczky najvjerojatnije je imao peti ili šesti stupanj. Braća Erdődy, grof Ladislav i grof Ludvik, članovi Lože "Savršeni savez" u Varaždinu (1772.) dobili su drugi škotski stupanj.Povijest Škotskog Obreda za Hrvatsku, freemasonry-croatia.org Pristupljeno 2. travnja 2021.